Oficialusis leidinys L 262 , 27/09/1976 p. 0085 - 0095

specialusis leidimas suomių kalba: skyrius 13 tomas 5 p. 0114

specialusis leidimas graikų k.: skyrius 13 tomas 4 p. 0056

specialusis leidimas švedų kalba: skyrius 13 tomas 5 p. 0114

specialusis leidimas ispanų kalba: skyrius 13 tomas 5 p. 0124

specialusis leidimas portugalų kalba skyrius 13 tomas 5 p. 0124



Tarybos direktyva 1976 m. liepos 27 d. dėl valstybių narių įstatymų, reglamentuojančių motorinių transporto priemonių ir jų priekabų galinio registracinio numerio ženklo žibintus, suderinimo (76/760/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač jos 100 straipsnį, atsižvelgdama į Komisijos pasiūlymą, atsižvelgdama į Europos Parlamento nuomonę [1], atsižvelgdama į Ekonomikos ir socialinių reikalų komiteto nuomonę [2], kadangi techniniai reikalavimai, kuriuos motorinės transporto priemonės privalo atitikti pagal nacionalines teisės normas, inter alia, siejasi su jų galinio registracinio numerio ženklo žibintais; kadangi šie reikalavimai pavienėse valstybėse narėse skiriasi; kadangi dėl to būtina, kad visos valstybės narės arba papildytų, arba vietoje galiojančių jose nuostatų priimtų vienodus reikalavimus ypač siekdamos, kad EEB tipo patvirtinimo tvarka, kuri buvo svarstoma 1970 m. vasario 6 d. Tarybos direktyvoje 70/156/EEB dėl valstybių narių įstatymų, reglamentuojančių motorinių transporto priemonių ir jų priekabų tipo patvirtinimą, derinimo [3] galėtų būti taikoma kiekvienam transporto priemonės tipui; kadangi Direktyvoje 76/756/EEB [4] Taryba nustatė apšvietimo ir šviesos signalinių įtaisų įrengimo motorinėse transporto priemonėse ir jų priekabose bendruosius reikalavimus; kadangi galinio registracinio numerio ženklo žibintų tipo patvirtinimo suderinta tvarka leidžia kiekvienai valstybei narei patikrinti, ar laikomasi bendrų konstrukcijos ir patikros reikalavimų bei tas išvadas pranešti kitoms valstybėms narėms, joms nusiunčiant kiekvienam galinio registracinio numerio ženkložibintų tipui užpildytą sudėtinės dalies tipo patvirtinimo liudijimo kopiją; kadangi visiems pagal patvirtinto tipo reikalavimus pagamintiems galinio registracinio numerio ženklo žibintams uždėjus EEB sudėtinės dalies tipo patvirtinimo ženklą, tų žibintų nereikia techniškai patikrinti kitose valstybėse narėse; kadangi pageidautina atsižvelgti į techninius reikalavimus, kuriuos yra nustačiusi JTO Europos ekonominė komisija savo Reglamente Nr. 4 ("Vienodos motorinių transporto priemonių (išskyrus motociklus) ir jų priekabų galinio registracinio numerio ženklo apšvietimo žibintų patvirtinimo nuostatos") [5], kuris yra pridėtas prie 1958 m. kovo 20 d. sutarties dėl motorinės transporto priemonės įrangos ir sudėtinių dalių patvirtinimo ir abipusio pripažinimo vienodų sąlygų; kadangi nacionalinių įstatymų, reglamentuojančių motorines transporto priemones, suderinimas apima kiekvienos valstybės narės pagal bendruosius reikalavimus atliktų patikrų abipusį pripažinimą, PRIĖMĖ ŠIĄ DIREKTYVĄ: 1 straipsnis 1. Valstybės narės EEB sudėtinės dalies tipo patvirtinimą suteikia kiekvienam galinio registracinio numerio ženklo žibinto tipui, kuris atitinka 0, I, III ir IV prieduose nustatytus konstrukcijos ir patikros reikalavimus. 2. EEB sudėtinės dalies tipo patvirtinimą suteikusi valstybė narė imasi būtinų priemonių, kad būtų patikrinta, ar produkcijos pavyzdžiai atitinka patvirtinto tipo reikalavimus, jeigu tą būtina padaryti ir, jeigu reikia, bendradarbiaudama su kitų valstybių narių kompetentingomis institucijomis. Tokios patikros atliekamos rengiant patikrinimus vietose. 2 straipsnis Valstybės narės kiekvieno galinio registracinio numerio ženklo žibinto tipo, kurį jos patvirtina pagal 1 straipsnį, gamintojui arba įgaliotajam jo atstovui išduoda EEB sudėtinės dalies tipo patvirtinimo ženklą, kurio pavyzdys nurodytas I priede. Valstybės narės imasi visų atitinkamų priemonių neleisti, kad būtų naudojami ženklai, dėl kurių pagal 1 straipsnį patvirtinto tipo galinio registracinio numerio ženklo žibintą būtų galima supainioti su kitais įtaisais. 3 straipsnis 1. Jokia valstybė narė negali uždrausti pateikti į rinką galinio registracinio numerio ženklo žibintų dėl priežasčių, susijusių su jų konstrukcija arba veikimo būdu, jeigu tie žibintai turi EEB sudėtinės dalies tipo patvirtinimo ženklą. 2. Vis dėlto valstybė narė gali uždrausti pateikti į rinką EEB sudėtinės dalies tipo patvirtinimo ženklą turinčius galinio registracinio numerio ženklo žibintus, kurie nuosekliai neatitinka patvirtinto tipo reikalavimų. Ta valstybė nedelsdama praneša kitoms valstybėms narėms ir Komisijai apie priemones, kurių ji ėmėsi, ir nurodo tokio sprendimo priežastis. 4 straipsnis Kiekvienos valstybės narės kompetentingos institucijos per mėnesį kitų valstybių narių kompetentingoms institucijoms nusiunčia sudėtinės dalies tipo patvirtinimo liudijimų, kurių pavyzdys nurodytas II priede ir kuriuos jos užpildo kiekvienam jų patvirtintam arba atsisakytam patvirtinti galinio registracinio numerio ženklo žibintų tipui, kopiją. 5 straipsnis 1. Jeigu EEB sudėtinės dalies tipo patvirtinimą suteikusi valstybė narė nustato, kad tam tikras galinio registracinio numerio ženklo žibintų, turinčių tokį patį EEB sudėtinės dalies tipo patvirtinimo ženklą, skaičius neatitinka tipo, kurį ta valstybė narė yra patvirtinusi, reikalavimų, ji imasi būtinų priemonių užtikrinti, kad produkcijos pavyzdžiai atitiktų patvirtinto tipo reikalavimus. Tos valstybės kompetentingos institucijos pataria kitų valstybių narių kompetentingoms institucijoms, kokių imtis priemonių, kurias, jeigu nustatytų reikalavimų nuosekliai nesilaikoma, galima griežtinti EEB sudėtinės dalies tipo patvirtinimą paskelbiant netekusiu galios. Pirmiau minėtos institucijos imasi tokių pačių priemonių, jeigu kitos valstybės narės kompetentingos institucijos joms pranešama apie tokį nustatytų reikalavimų nesilaikymą. 2. Kompetentingos valstybių narių institucijos per mėnesį vienos kitoms praneša apie visus EEB sudėtinės dalies tipo patvirtinimus, kurie paskelbti netekusiais galios, ir tokių priemonių priežastis. 6 straipsnis Pagal nuostatas, nustatytas įgyvendinant šią direktyvą, priimant bet kokį sprendimą atsisakyti galinio registracinio numerio ženklo žibintui suteikti EEB sudėtinės dalies tipo patvirtinimą arba tokį patvirtinimą paskelbti netekusiu galios, ar uždrausti tą žibintą pateikti į rinką arba jį naudoti, nurodomos išsamios tokio sprendimo priežastys. Apie tokius sprendimus pranešama suinteresuotai šaliai, kuri kartu informuojama apie savo teisių gynimo būdus pagal valstybėse narėse galiojančius įstatymus ir apie laikotarpius, per kuriuos leidžiama tais savo teisių gynimo būdais pasinaudoti. 7 straipsnis Jokia valstybė narė negali atsisakyti suteikti EEB tipo arba nacionalinį tipo patvirtinimą transporto priemonei dėl priežasčių, susijusių su galinio registracinio numerio ženklo žibintais, jeigu jie turi EEB sudėtinės dalies tipo patvirtinimo ženklą ir yra sumontuoti pagal Direktyvoje 76/756/EEB nustatytus reikalavimus. 8 straipsnis Jokia valstybė narė negali atsisakyti arba uždrausti parduoti, registruoti, pradėti eksploatuoti arba naudoti kokios nors transporto priemonės dėl priežasčių, susijusių su galinio registracinio numerio ženklo žibintais, jeigu jie turi EEB sudėtinės dalies tipo patvirtinimo ženklą ir yra sumontuoti pagal Direktyvoje 76/756/EEB nustatytus reikalavimus. 9 straipsnis Šioje direktyvoje "transporto priemonė" – tai bet kokia transporto priemonė, skirta naudoti kelyje, su kėbulu arba be jo, turinti bent 4 ratus, kurios maksimalus konstrukcinis greitis viršija 25 km/h, bei jos priekabos, išskyrus transporto priemones, važiuojančias bėgiais, žemės ūkio traktorius ir mechanizmus bei viešosios paskirties transporto priemones. 10 straipsnis Visi būtini pakeitimai, kad priedų reikalavimai būtų sutvarkyti taip, jog būtų atsižvelgta į technikos pažangą, priimami pagal Direktyvos 70/156/EEB 13 straipsnyje nustatytą tvarką. 11 straipsnis 1. Valstybės narės priima ir paskelbia nuostatas, kurios, įsigaliojusios iki 1997 m. liepos 1 d., įgyvendina šią direktyvą, ir nedelsdamos apie tai praneša Komisijai. Valstybės narės tas nuostatas taiko ne vėliau kaip nuo 1977 m. spalio 1 d. 2. Kai pranešama apie šią direktyvą, valstybės narės taip pat užtikrina, kad tinkamu laiku būtų informuojama Komisija, jog ji galėtų pateikti pastabas dėl bet kokių įstatymų ir kitų teisės aktų projektų, kuriuos valstybės narės siūlo priimti šios direktyvos taikymo srityje. 12 straipsnis Ši direktyva skirta valstybėms narėms. Priimta Briuselyje, 1976 m. liepos 27 d. Tarybos vardu Pirmininkas M. van der Stoel [1] OL C 76, 1975 4 7, p. 37. [2] OL C 248, 1975 10 29, p. 23. [3] OL L 42, 1970 2 23, p. 1. [4] OL L 262, 1976 9 27, 1. [5] Europos ekonominė komisija, Dokumentas E/ECE/324, 1975 m. spalio 29 d. 3 papildymo 1 pataisa. -------------------------------------------------- Priedų sąrašas 0 priedas | — Apibrėžimas, bendrieji techniniai reikalavimai, spinduliuojamos šviesos spalva, šviesos kritimo kampas, matavimo tvarka, fotometrinės charakteristikos, produkcijos atitiktis | I priedas | — EEB sudėtinės dalies tipo patvirtinimas ir ženklinimo reikalavimai Priedėlis: EEB sudėtinės dalies tipo patvirtinimo ženklas | II priedas | — EEB sudėtinės dalies tipo patvirtinimo liudijimas | III priedas | — Matavimo taškai, taikomi bandymui atlikti | IV priedas | — Mažiausias paviršiaus, kuris turi būti apšviestas, apžvelgiamumo laukas | --------------------------------------------------